CELEX: 32018R1262
Language: bg
Date: 2018-09-20 00:00:00
Title: Регламент за изпълнение (ЕС) 2018/1262 на Комисията от 20 септември 2018 година за изменение на Регламент за изпълнение (ЕС) № 540/2011 по отношение на удължаване на срока на одобрението на активните вещества 1-метилциклопропен, бета-цифлутрин, хлороталонил, хлоротолурон, кломазон, циперметрин, даминозид, делтаметрин, диметенамид-р, диурон, флудиоксонил, флуфенацет, флуртамон, фостиазат, индоксакарб, MCPA, MCPB, просулфокарб, тиофанат-метил и трибенурон (Текст от значение за ЕИП.)

21.9.2018   
               
               
                  BG
               
               
                  Официален вестник на Европейския съюз
               
               
                  L 238/62
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1262 НА КОМИСИЯТА
         от 20 септември 2018 година
         за изменение на Регламент за изпълнение (ЕС) № 540/2011 по отношение на удължаване на срока на одобрението на активните вещества 1-метилциклопропен, бета-цифлутрин, хлороталонил, хлоротолурон, кломазон, циперметрин, даминозид, делтаметрин, диметенамид-р, диурон, флудиоксонил, флуфенацет, флуртамон, фостиазат, индоксакарб, MCPA, MCPB, просулфокарб, тиофанат-метил и трибенурон
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.
                  
               
                     (2)
                  
                  
                     Срокът на одобренията на активните вещества 1-метилциклопропен, бета-цифлутрин, хлороталонил, хлоротолурон, циперметрин, даминозид, делтаметрин, диметенамид-р, флуфенацет, флуртамон, фостиазат, индоксакарб, MCPA, MCPB, тиофанат-метил и трибенурон бе удължен с Регламент за изпълнение (ЕС) 2017/1511 на Комисията (3). Срокът на одобренията на посочените вещества ще изтече на 31 октомври 2018 г.
                  
               
                     (3)
                  
                  
                     Срокът на одобрението на активното вещество диурон ще изтече на 30 септември 2018 г.
                  
               
                     (4)
                  
                  
                     Срокът на одобренията на активните вещества кломазон, флудиоксонил и просулфокарб ще изтече на 31 октомври 2018 г.
                  
               
                     (5)
                  
                  
                     В съответствие с Регламент за изпълнение (ЕС) № 844/2012 на Комисията (4) бяха подадени заявления за подновяване на одобрението на посочените вещества.
                  
               
                     (6)
                  
                  
                     Поради факта, че оценката на тези вещества е била забавена по независещи от заявителите причини, е възможно срокът на одобренията на посочените активни вещества да изтече, преди да е взето решение за тяхното подновяване. Поради това е необходимо срокът на техните одобрения да бъде удължен.
                  
               
                     (7)
                  
                  
                     За целите на член 17, първа алинея от Регламент (ЕО) № 1107/2009 в случаите, в които Комисията приема регламент, с който не се подновява одобрението на дадено активно вещество, посочено в приложението към настоящия регламент, тъй като не са изпълнени критериите за одобрение, Комисията посочва като дата на изтичане на срока по-късната от двете дати — датата, определена преди влизането в сила на настоящия регламент, или датата на влизане в сила на регламента, с който не се подновява одобрението на активното вещество. По отношение на случаите, в които се приема регламент, с който се подновява одобрението на дадено активно вещество, посочено в приложението към настоящия регламент, Комисията се стреми да определи, по целесъобразност според обстоятелствата, най-ранната възможна дата на прилагане.
                  
               
                     (8)
                  
                  
                     Като се има предвид, че срокът на одобрението на активното вещество диурон изтича на 30 септември 2018 г., настоящият регламент следва да влезе в сила възможно най-скоро.
                  
               
                     (9)
                  
                  
                     Поради това Регламент за изпълнение (ЕС) № 540/2011 следва да бъде съответно изменен.
                  
               
                     (10)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 20 септември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2017/1511 на Комисията от 30 август 2017 г. за изменение на Регламент за изпълнение (ЕС) № 540/2011 по отношение на удължаване на срока на одобрението на активните вещества 1-метилциклопропен, бета-цифлутрин, хлороталонил, хлоротолурон, циперметрин, даминозид, делтаметрин, диметенамид-р, флуфенацет, флуртамон, форхлорфенурон, фостиазат, индоксакарб, ипродион, MCPA, MCPB, силтиофам, тиофанат-метил и трибенурон (ОВ L 224, 31.8.2017 г., стр. 115).
         
            (4)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
      
         
            ПРИЛОЖЕНИЕ
            Част А от приложението към Регламент за изпълнение (ЕС) № 540/2011 се изменя, както следва:
            
                        1.
                     
                     
                        в шестата колона — „Изтичане срока на одобрението“, на ред 40 — „Делтаметрин“, датата се заменя с „31 октомври 2019 г.“;
                     
                  
                        2.
                     
                     
                        в шестата колона — „Изтичане срока на одобрението“, на ред 48 — „Бета-цифлутрин“, датата се заменя с „31 октомври 2019 г.“;
                     
                  
                        3.
                     
                     
                        в шестата колона — „Изтичане срока на одобрението“, на ред 64 — „Флуртамон“, датата се заменя с „31 октомври 2019 г.“;
                     
                  
                        4.
                     
                     
                        в шестата колона — „Изтичане срока на одобрението“, на ред 65 — „Флуфенацет“, датата се заменя с „31 октомври 2019 г.“;
                     
                  
                        5.
                     
                     
                        в шестата колона — „Изтичане срока на одобрението“, на ред 67 — „Диметенамид-р“, датата се заменя с „31 октомври 2019 г.“;
                     
                  
                        6.
                     
                     
                        в шестата колона — „Изтичане срока на одобрението“, на ред 69 — „Фостиазат“, датата се заменя с „31 октомври 2019 г.“;
                     
                  
                        7.
                     
                     
                        в шестата колона — „Изтичане срока на одобрението“, на ред 101 — „Хлороталонил“, датата се заменя с „31 октомври 2019 г.“;
                     
                  
                        8.
                     
                     
                        в шестата колона — „Изтичане срока на одобрението“, на ред 102 — „Хлороталурон“, датата се заменя с „31 октомври 2019 г.“;
                     
                  
                        9.
                     
                     
                        в шестата колона — „Изтичане срока на одобрението“, на ред 103 — „Циперметрин“, датата се заменя с „31 октомври 2019 г.“;
                     
                  
                        10.
                     
                     
                        в шестата колона — „Изтичане срока на одобрението“, на ред 104 — „Даминозид“, датата се заменя с „31 октомври 2019 г.“;
                     
                  
                        11.
                     
                     
                        в шестата колона — „Изтичане срока на одобрението“, на ред 105 — „Тиофанат-метил“, датата се заменя с „31 октомври 2019 г.“;
                     
                  
                        12.
                     
                     
                        в шестата колона — „Изтичане срока на одобрението“, на ред 106 — „Трибенурон“, датата се заменя с „31 октомври 2019 г.“;
                     
                  
                        13.
                     
                     
                        в шестата колона — „Изтичане срока на одобрението“, на ред 107 — „MCPA“, датата се заменя с „31 октомври 2019 г.“;
                     
                  
                        14.
                     
                     
                        в шестата колона — „Изтичане срока на одобрението“, на ред 108 — „MCPB“, датата се заменя с „31 октомври 2019 г.“;
                     
                  
                        15.
                     
                     
                        в шестата колона — „Изтичане срока на одобрението“, на ред 117 — „1-метилциклопропен“, датата се заменя с „31 октомври 2019 г.“;
                     
                  
                        16.
                     
                     
                        в шестата колона — „Изтичане срока на одобрението“, на ред 119 — „Индоксакарб“, датата се заменя с „31 октомври 2019 г.“;
                     
                  
                        17.
                     
                     
                        в шестата колона — „Изтичане срока на одобрението“, на ред 160 — „Просулфокарб“, датата се заменя с „31 октомври 2019 г.“;
                     
                  
                        18.
                     
                     
                        в шестата колона — „Изтичане срока на одобрението“, на ред 161 — „Флудиоксонил“, датата се заменя с „31 октомври 2019 г.“;
                     
                  
                        19.
                     
                     
                        в шестата колона — „Изтичане срока на одобрението“, на ред 162 — „Кломазон“, датата се заменя с „31 октомври 2019 г.“;
                     
                  
                        20.
                     
                     
                        в шестата колона — „Изтичане срока на одобрението“, на ред 192 — „Диурон“, датата се заменя с „30 септември 2019 г.“